Tótkomlós Város Önkormányzat Képviselő-testületének

6/2012. (III. 29.) önkormányzati rendelete

a rendkívüli gyermekvédelmi támogatás eljárási szabályairól, valamint a személyes gondoskodás keretébe tartozó gyermekvédelmi alapellátásokról és az intézményi térítési díjakról szóló 7/2006. (II. 28.) önkormányzati rendelet módosításáról

Tótkomlós Város Önkormányzat Képviselő-testülete Magyarország Alaptörvényének 32. cikk (1) bekezdés a) pontjában és (2) bekezdésében, a helyi önkormányzatokról szóló 1990. évi LXV. törvény 16. § (1) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény 42. §-ában foglalt feladatkörében eljárva a következőket rendeli el:

1. §

A rendkívüli gyermekvédelmi támogatás eljárási szabályairól, valamint a személyes gondoskodás keretébe tartozó gyermekvédelmi alapellátásokról és az intézményi térítési díjakról szóló 7/2006. (II. 28.) önkormányzati rendelet 3. melléklete helyébe e rendelet melléklete lép.

2. §

Ezen rendelet 2012. április 1. napján lép hatályba.

dr. Garay Rita Kvasznovszkyné Szilasi-Horváth Krisztina

polgármester jegyző

*Ezen rendelet kihirdetése 2012. március 29-én megtörtént.*

*Kvasznovszkyné Szilasi-Horváth Krisztina jegyző*

**Melléklet**

|  |  |  |
| --- | --- | --- |
| **Korcsoport** | **Ellátás** | **Intézményi térítési díj Ft/nap** |
| Bölcsőde  20 hetes – 3 éves | gyermekétkeztetés  (reggeli, tízórai, ebéd, uzsonna) | 380,-  (ÁFA nélkül) |
| gondozás | 150,-  (ÁFA-mentes) |

*A szolgáltatási önköltség és a normatív állami hozzájárulás különbözeteként számított gondozási intézményi térítési díj dokumentálása:*

a) az élelmezés nyersanyagköltségével csökkentett szolgáltatási önköltség: 1 082 090 Ft/gyermek/év;

b) állami hozzájárulás: 494 100 Ft/gyermek/év;

a)-b) = 587 990 Ft/gyermek/év, azaz 2 335 Ft/gyermek/nap

|  |  |  |
| --- | --- | --- |
| **Korcsoport** | **Ellátás** | **Nyersanyagköltség Ft / nap** |
| Óvoda  3 – 6 éves | tízórai, ebéd, uzsonna | 334,- |
| Általános iskola napközi  6 – 14 éves | tízórai, ebéd, uzsonna | 421,- |
| Általános iskola menza  6 – 14 éves | ebéd | 277,- |
| Gimnáziumi menza  14 – 18 éves | ebéd | 324,- |
| Diákotthon, általános iskola és gimnázium  6 – 18 éves | reggeli, tízórai, ebéd, uzsonna, vacsora | 754,- |

Az étkeztetés térítési díjának napi összege a nyersanyagköltség napi összegének Áfá-val növelt összege.